⁣হবিগঞ্জে গণঅধিকার পরিষদের মশাল মিছিল ও সড়ক অবরোধ......

Sun, 31 Aug 2025 07:14:39 +0000

গণঅধিকার পরিষদের সভাপতি ও ডাকসুর সাবেক ভিপি নুরুল হক নুরের ওপর হামলার প্রতিবাদে হবিগঞ্জে মশাল মিছিল, সড়ক অবরোধ ও বিক্ষোভ কর্মসূচি পালন করেছে দলটির নেতাকর্মীরা।

শনিবার (৩০ আগস্ট) রাত সাড়ে সাতটার দিকে শায়েস্তানগর ট্রাফিক পয়েন্ট থেকে শুরু হয়ে জেলা প্রশাসক কার্যালয়ের সামনে প্রধান সড়কের সামনে গিয়ে অবরোধ কর্মসূচি পালন করেন দলের নেতাকর্মীরা।

কর্মসূচিতে সভাপতিত্ব করেন গণঅধিকার পরিষদের উচ্চতর পরিষদ সদস্য ও হবিগঞ্জ জেলা সভাপতি অ্যাডভোকেট আশরাফুল বারী নোমান। এ সময় বক্তব্য রাখেন জেলা সাধারণ সম্পাদক অ্যাডভোকেট নজরুল ইসলাম, কেন্দ্রীয় যুগ্ম সাধারণ সম্পাদক আবুল হোসেন জীবন এবং কেন্দ্রীয় সহ-যুব ও ক্রীড়া বিষয়ক সম্পাদক তাওহীদ হাসান।

বক্তারা আগামী ২৪ ঘণ্টার মধ্যে জাতীয় পার্টিকে নিষিদ্ধ ঘোষণা ও তাদের নিবন্ধন বাতিল করার দাবি জানান। পাশাপাশি ভিপি নুরের ওপর হামলাকারীদের দ্রুত চিহ্নিত করে আইনের আওতায় এনে দৃষ্টান্তমূলক শাস্তি দাবি করেন।

অন্যদিকে, এ ঘটনায় বিচার বিভাগীয় তদন্ত কমিটি গঠন করায় সরকারের প্রতি কৃতজ্ঞতা প্রকাশ করেন নেতৃবৃন্দ।